Noortelaagris räägiti kogemustest Jumalaga ja ristiti viis noort
#000000
Juuli lõpust augusti alguseni väldanud noortelaager kandis seekord juhtmõtet „Jumalaga käsikäes“, selle raames kuulati laagris üksteise kogemusi. Laagri motole kohaselt otsustas viis noort inimest edasi minna Jumalaga käsikäes.
#000001
Koguduste liidu noortejuht Krõõt Lõbus ütles laagrile tagasi vaadates, et talle avaldas muljet, kui palju on meie noortel Jumalaga kogemusi. „Meil oli laagris võimalus, kui noored rääkisid, mida Jumal on nende elus teinud ja kuidas nad on Jumalaga kohtunud. Mind lausa üllatas, kui palju kogemusi meie noortel on; ma ei ole neid kogemusi varem kuulnud. Noortel on nii palju lahedaid tunnistusi, neid oli tore kuulata. Noori kuulates õppisin ka ise selle kohta, kuidas Jumal meie elus tegutseb.“
#000002
Laagri moto on Krõõda sõnul osa suuremast pildist. „Mõtlesime laagri korraldusmeeskonnaga, mis on inimestele oluline selleks, et ehitada üles suhet Jumalaga. Üks oluline osa on see, et me loeme Piiblist Jumala kohta, teine, et veedame aega teiste kristlastega,“ rääkis Krõõt ja lisas, et koos arutleti edasi, mis on tegelikult see, mis paneb inimesi mõtlema: jaa, Jumal on olemas. „See on isiklik kogemus, kui sa kuuled, kuidas Jumal sinuga räägib, koged, kuidas Ta sinu kaudu tegutseb, muutes kellegi elu sinu sõnade kaudu või kuidas sinu elu muutub kellegi sõnade tõttu. Need hetked kannavad läbi ka kõige raskematest aegadest.“
#000003
Laagri esimesel täispäeval, 29. juulil olid kavas töötoad, mis kõik olid seotud tervisevaldkonnaga. Vaimse tervise ja hingehoiu töötuba juhtis Marge Randlepp, Allan Randlepal oli tervisetelk, kus telgikülastaja sai vaadata, kui tervislik on tema keha, kuidas muuta toitumisharjumusi. Kolmandas töötoas andis personaaltreener Kadri Paat nõu, kuidas teha lihasharjutuste trenn lõbusaks ja toredaks. „Lisaks töötubadele oli ka maastikumäng, mille olid ette valmistanud Keila koguduse noored Epp ja Mia,“ rääkis Krõõt.
#000005
Laagri teine päev oli mängude päralt. „Mängisime erinevaid meeskonnamänge, mille eesmärk oli luua ühtsuse vaimu. Tol päeval oli vihmane ilm, aga noored olid vapralt valmis mängima. Pärastlõunal oli lauamängude aeg siseruumides.“
#000006
Reedel oli misjonipäev, kui koostöös Kuressaare kogudusega jagati Kuressaare tänavail jalutajaile puuviljasalatitopse, lastele tehti mulle ja jagati mahlapakke. „Selle päeva mõte oli, et valmistame inimestele tänaval rõõmu. Me olime saanud ise palju rõõmu kogeda, nüüd tahtsime seda teistega jagada,“ rääkis Krõõt. Samal päeval said noored käia ka rannas ning õhtuses öökirikus räägiti päevase misjoniretke kogemustest. „Öökiriku ajal läksime välja, ehitasime küünaldest suure risti ja palvetasime koos käest kinni hoides. Laulsime veel koos lõkke ümber,“ kirjeldas Krõõt hingamispäeva vastuvõtmist.
#000007
Hingamispäevase jumalateenistuse ajal ristiti viis noort. Teenistust viis Läbi Ivo Käsk, ristitutest, kes tema juhendamisel õppisid, rääkis ka Mervi Kalmus. „Katariina ja Merilin ristiti Tallinna I kogudusse, Vanessa Kompassi ning Henry ja Agnes Tartu kogudusse,“ rääkis Krõõt. „See oli hästi tore ja liigutav teenistus, näha, kuidas noored andsid oma elu Jumalale. Nad rääkisid veidi ka sellest, kuidas nad selle otsuseni jõudsid, ja esinesid lauluga.“
#000008
Noortelaagris küsiti, mis on maskide taga
#000014
Noortelaager kutsus olema julgem – andma oma elu Jumalale, teenima Teda
#000015
Noortelaagris arutati sügavamate teemade üle
#000016
Noortelaager õpetas, kuidas ellu jääda
#000017
Balti uniooni liitude tööharude juhid said kokku, et rääkida kokkupuutepunktidest
#000019